
A sikerhez vezető út: a nyitott innováció


A dolgozat célja, hogy bemutassam a nyitott innovációs folyamatot. Szeretném, hogy az, akit érdekel ez a téma, összképet kaphasson róla egyetlen leírásból.
A nyílt innovációs folyamatot úgy mutatom be, hogy először összehasonlítom a zárt és a nyílt modellt, majd elemzem.
A legfontosabb feltételezésem, amelyre kerestem a választ az, hogy a nyitott innováció hatékonyabb.
Egyre több ország kormánya támogatja a folyamatot, és egyre több cég, kutatóintézet, és felsőoktatási intézmény csatlakozik, működik együtt a fejlesztések megvalósításáért.
Annak érdekében, hogy vevőorientált fejlesztések valósuljanak meg, egyre több vállalat hoz létre saját kutatási osztályt. Sok esetben láthatjuk, hogy később ezek önállósulnak is, és így kapcsolódnak be a világ kutatócsoportjai közé.
Javaslatomban leírtam, hogy a politikai szereplőknek lépéseket kell tenniük a nyitott innovációs folyamat megvalósítása érdekében. A hazai cégeknek is fel kell ismerniük a fejlődési lehetőséget.
Amit sikerült bebizonyítani, hogy a nyílt innovációs folyamat sikeresebb, kevésbé költséges, kevésbé időigényes, és gyorsabb. A másik fontos bizonyíték, a folyamatot alkalmazó cégek, országok, szemmel látható fejlődése.
Zárásként elmondanám, hogy azért, hogy Magyarországon is sikeresen alkalmazható folyamattá váljon a nyílt innováció, a társadalomnak is tennie kell. A bizalmatlanságon, és a hozzáálláson változtatnunk kell.



